અને, જ્યારે પરમાત્મારૂપી ઈશ્વરને એવો વિચાર આવે, કે આપમે રમી રહ્યા, અને હવે લાવો, આ સ્વપ્નને મારી અંદર પાછું સમેટી લઉં, ત્યારે ઈશ્વરનું નામ પડ્યું રુદ્ર, અથવા શિવ. એ જગતની બધી ખટપટને શાન્ત પાડી દે છે, તેથી એ મહાદેવ, રૂદ્ર અને સ્વયં ઈશ્વર પણ કહેવાયા, કેમકે માનવીને પુનઃ ઈશ્વરમાં એ શમાવી દે છે. ઈશ્વરનાં આ ત્રણ પાસાં, આપણામાં ત્રણ અલગ અલગ દેવો મનાઈ ગયા. મૂળમાં, એ બધાં પરબ્રહ્મની જ માયાની કલ્પનાનાં પૂતળાં છે. લોકો પોતપોતાની સ્વાર્થ અનુસાર, ઈશ્વરની જ એ ત્રણ શક્તિઓને અલગ અલગ ઈશ્વર માની બેઠાં છે.